
Evanghelia evolutionist-teistă 

Ardeiaş Vlad, Mai 2015 

Elanul pe care ştiinţa l-a luat începând cu debutul 
secolului al XVII-lea a crescut exponenţial cu trecerea 
timpului. Aşa se face că astăzi domeniile de cercetare s-au 
diversificat şi aprofundat, una dintre creaţiile lor fiind 
produsul tehnologic care le serveşte cu succes în procesul 
de înaintare pe calea investigaţiei vieţii în toate aspectele 
ei. Unul dintre aceste aspecte vizează bineînţeles originea 
vieţii, un subiect atât de mult disputat în toate mediile, mai 
ales în ultimele două secole. 

Concluziile şi dovezile prezentate de oamenii de ştiinţă 
evoluţionişti au început să fie considerate în ultimul timp 
din ce în ce mai mult în mediile creştine. în consecinţă, un 
mic număr de creştini au îmbrăţişat în ultimii ani ateismul sau teismul evoluţionist. Scopul acestui 
articol nu este acela de a prezenta argumente ştiinţifice împotriva afirmaţiilor oamenilor de ştiinţă 
evoluţionişti, şi asta pentru că publicaţia de faţă nu are acest profil pe de o parte, şi pentru că 
există o multitudine de surse de informare care sunt la îndemâna majorităţii pe de altă parte. 
Articolul de faţă se constituie într-o prezentare a viziunii teismului evoluţionist şi a câtorva dintre 
motivele pentru care această concepţie nu este conformă cu realitatea. 



Experienţa personala 

Am intrat în contact cu această viziune fiind invitat la una dintre întâlnirile organizate de cei 
care o împărtăşesc. Acolo am cunoscut căutători după adevăr, persoane profund nemulţumite, 
chiar rănite în experienţa care le fusese oferită în cercurile bisericeşti frecventate. îi apreciez pentru 
sinceritatea faţă de ei înşişi, pentru curajul şi deschiderea de a investiga, de a „cerceta toate 
lucrurile" (1 Tesaloniceni 5 : 21 ), „ce este bun" devenind însă de la un punct destul de relativ, 
depinzând de experienţa fiecăruia în parte. Această întâlnire a constituit pentru mine o provocare, 
nefiind familiarizat cu această teologie evoluţionist teistă. Şi pentru că sunt în continuare un 
căutător, departe de a avea pretenţia absurdă că a înţeles pe deplin adevărul, am acceptat bucuros 
această provocare, conştient fiind de faptul că sub călăuzirea lui Dumnezeu, aceasta se va dovedi o 
mare binecuvântare. 

Am decis aşadar să renunţ la orice prejudecată şi să ascult cu deschidere această viziune asupra 
vieţii şi sensului ei. Şi pentru că petrec deseori multe ore în faţa volanului maşinii, am putut să 
ascult peste o sută de ore de prezentări care, detaliu cu 
detaliu, m-au ajutat să înţeleg această evanghelie 
modernă. în urma acestui demers, am iniţiat un dialog 
cu unii dintre susţinătorii acestui concept, dialog care, 
din păcate, până acum nu s-a dovedit roditor, dar care 
continuă. 


Cuprins: 

Evanghelia evoluţionist-teistă Pag i 

Biblia despre cunoaştere Pag. 12 

Invitaţie la întâlnire de studiu Pag. 17 

Provocarea 


Provocarea lansată constă în afirmaţia că relatările Bibliei nu sunt conforme cu realitatea, că 
Biblia, ca şi colecţie de 66 de cărţi, a fost alcătuită din raţiuni politice, că religia creştină este un 
fals, fiind prezentate argumente ştiinţifice, istorice, lingvistice, logice şi altele. în mod deosebit, 
dovezile ştiinţifice sunt legate de primele capitole din Geneza care descriu modul în care a planeta 
noastră şi universul au venit la existenţă pe de o parte, şi potopul pe de altă parte. în sprijinul 
teoriei evoluţioniste şi a celei ce afirmă că universul şi pământul au vârste înaintate, sunt aduse 
argumente din diverse discipline ştiinţifice: astronomia, geologia, genetica, anatomia, botanica, 
zoologia etc. De asemenea, sunt prezentate argumente în favoarea ideii că anumite evenimente şi 
presupuşi autori ale scrierilor biblice nu corespund cu realitatea, că pasaje din anumite cărţi ale 
Bibliei ar fi fost grosolan alterate de-a lungul timpului pentru a se potrivi cu interesele politice 
contextuale, că anumite concepţii şi practici înglobate în tradiţia şi crezul creştin au un temei 
nefondat datorită faptului că sursa lor a fost contextuală, culturală, politică şi altele. 

Evoluţionismul teist nu respinge ideea existenţei lui Dumnezeu, ci încearcă o explicaţie în care 

să armonizeze teoria evoluţiei cu viziunea Bibliei, arătând că supra-naturalul nu este necesar în 

dezvoltarea si diversificarea universului si a vieţii. Ei afirmă scenariul stiintei evoluţioniste al 
/ / / / / / 

modului în care a evoluat universul, planetele, sistemul nostru solar, maniera întâmplătoare în 
care a apărut pământul şi pe pământ primele forme de viaţă, plantele şi animalele şi, în final, 
omul. Dar pentru că această cronologie darwiniană vine în conflict direct cu interpretarea 
creaţionistă a raportului Genezei despre creaţie, evoluţioniştii teişti au propus fie teoria „zi - eră" 
sau teoria figurativă, interpretând astfel în mod alegoric relatările de la începutul cărţii Genezei 
pentru a concluziona şi pe baza Bibliei că pământul este vechi de miliarde de ani. Interpretarea 
evoluţionistă a registrului de fosile implică însă faptul că timp de miliarde de ani multe forme de 
viaţă au trăit şi au murit cu mult înainte de apariţia omului. 

în ceea ce priveşte Persoana lui Dumnezeu, există două concepţii în cadrul evoluţionismului 
teist. Prima afirmă că Dumnezeu a avut în plan apariţia vieţii în univers, dar că El a creat numai 
legile universului şi eventual anumite elemente de bază pe care le-a lăsat să interacţioneze între ele 
aleatoriu potrivit legilor respective. Astfel, originea vieţii este una naturalistă la fel ca şi 
dezvoltarea ei. Dumnezeu S-a retras imediat după ce a aşezat elementele de bază potrivit unor legi 
exacte, şi nu a mai intervenit de atunci în acest proces numit „evoluţie". Cea de-a doua concepţie 
evoluţionist teistă despre Dumnezeu, afirmă intervenţia constantă a lui Dumnezeu pe parcursul 
evoluţiei vieţii de la simplu la complex, El fiind în spatele transformărilor uimitoare care au 
condus ca din reptile să apară păsări şi din necuvântătoare, făuritori de calculatoare. Ambele 
versiuni reprezintă o încercare nereuşită de a armoniza concluziile evoluţioniste cu afirmaţiile 
Bibliei. 

O evanghelie evoluţionist teistă? 

Prietenii mei care susţin această viziune au afirmat că această alăturare de termeni este una 

/ 

nefericită şi asta pentru că Evanghelia nu are nimic în comun cu ştiinţa, că cele două ar trebui 
separate, privite şi primite concomitent: Evanghelia se ocupă cu calea către Dumnezeu, cu latura 
spirituală a omului, pe când ştiinţa vorbeşte despre aspectele naturale ale vieţii, se ocupă cu 
studiul legilor universului oferind demonstraţii practice, tangibile pentru concluziile ei. Şi pentru 
că pretenţia este ca ştiinţa şi credinţa să nu fie amestecate datorită naturilor lor, prietenii mei 
afirmă că nu există oameni de stiintă creationisti, că acesta este un anacronism, o asociere eronată 
de termeni care conduce la o concepţie total greşită. 

în timp ce este adevărat faptul că în demersul lui de cercetare în orice domeniu, omul de ştiinţă 

trebuie să analizeze materialele pe care le are la îndemână potrivit cunoştinţelor ştiinţifice 

acumulate, pretenţia de a nu intersecta concluziile ştiinţifice cu afirmaţiile Bibliei îmi aminteşte de 

stilul de viaţă al multor creştini: un fel de comportament, limbaj şi prestanţă în cadrul întâlnirilor 

cu caracter religios, şi un cu totul altul în afara timpului dedicat activităţilor spirituale. Fără a 

confunda natura demersului cercetării ştiinţifice cu natura experienţei spirituale, pentru a fi 

constanţi în gândire, consecvenţi în afirmaţii şi astfel a dezvolta un caracter armonios, avem 

nevoie să armonizăm cele două căi de cunoaştere. 

/ 

Evoluţionismul teist constituie o propunere a unei viziuni asupra vieţii, a unei perspective 
asupra fiinţei umane, asupra naturii sale, a rolului său în această viaţă, într-un cuvânt, o întreagă 
filozofie existenţialistă. Această teorie nu se restrânge numai la enunţarea unor legi naturale, la 
descrierea unor fenomene şi la descifrarea unor obiecte vechi, ci rezultă în final într-o concepţie 
asupra realităţii. Acesta este motivul pentru care insist în această asociere de termeni: evanghelia 
evoluţionist teistă, vestea adusă de aceşti cercetători, veste pe care fiecare va trebui s-o judece cât 
de bună este. 

Problema majoră 

Creştinul care doreşte să urmeze si în acest domeniu îndemnul Bibliei de a cerceta toate lucrurile 
/ / / 

(1 Tesaloniceni 5:21), se loveşte de o problemă majoră, problemă cauzată de natura subiectului în 
discuţie. Argumentele prezentate de evoluţionismul teist sunt aceleaşi argumente ştiinţifice 
evoluţioniste care vizează originea şi dezvoltarea vieţii. Din perspectiva omului de rând, aceste 
argumente se împart în două categorii, şi anume: 

1. Argumente pe care le poate înţelege, şi 

2. Argumente pe care nu le poate înţelege. 

Desigur că oricine doreşte şi are la dispoziţie variatele resurse necesare, îşi poate îmbogăţi 
bagajul de cunoştinţe pentru a ajunge la un nivel din ce în ce mai ridicat de cunoaştere şi, ca 
urmare, de înţelegere a argumentelor propuse. Realist vorbind, numai o minoritate din populaţia 
globului poate să pornească pe acest drum. Iar pe măsură ce argumentele devin mai sofisticate şi 
deci, se presupune, mai convingătoare, numărul celor care le vor putea înţelege scade dramatic. 

Gândindu-ne însă la argumentele pe care majoritatea oamenilor le pot înţelege, acestea se 
împart la rândul lor în alte două categorii: 

1. Argumente pe care căutătorul le poate verifica, şi 

2 . Argumente pe care căutătorul nu le poate verifica. 

Nevoia de a verifica argumentele nu vine din presupusa prejudecată a unei persoane cu 
convingeri creştine, ci din îndelunga dispută contradictorie dintre oamenii de ştiinţă evoluţionişti 
atei şi oamenii de ştiinţă creaţionişti. Spre exemplu nimeni nu simte nevoia să verifice dacă vârful 
Everest din Munţii Himalaia măsoară 8.848 metri, şi asta pentru că niciun om (cu atât mai puţin o 
autoritate în domeniu) nu a contestat acest fapt. 

Aici însă ne lovim de o altă concepţie evoluţionist teistă care nu este în conformitate cu 
realitatea, si anume că 

„Nu există oameni de ştiinţă creaţi©mişti!" 

Prietenii noştri evolutionist-teisti afirmă că pentru a fi recunoscut ca om de stiintă, si astfel 
pentru a-i fi luată în considerare opinia, cineva trebuie să fie recunoscut în mediile academice prin 
premii (eventual Nobel), distincţii, lucrări etc., ceea ce nu s-a întâmplat niciodată în cazul 

creştinilor. Ar lua mult mai mult spaţiu decât cel de care 
dispunem aici pentru a-i aminti pe toţi oamenii de ştiinţă 
creştini de renume mondial alături de istoriile lor, de aceea 
mă voi rezuma la două aspecte. 

în primul rând, aş dori să vă prezint afirmaţia domnului dr. 
David Menton despre contribuţia pe care teoria evoluţiei şi-a 
adus-o în cercetarea biomedicală. Dar înainte de asta, se ridică 

V mM P întrebarea: Cine este acest domn dr. David Menton? Este el un 

om de ştiinţă recunoscut în mediile academice, o autoritate 
recunoscută? Ei bine, dr. Menton are un doctorat în biologie 

D , „ * L celulară, este membru al Asociaţiei Americane a 

\lon ţu5£UN\ m ' f 

Anatomiştilor, membru al „Sigma Xi" („Societatea Ştiinţifică 
de Cercetare" fondată în anul 1886 la Universitatea Corneli şi 
care, în perioada dintre anii 1907 şi 2012 a produs 231 de 
laureaţi ai Premiului Nobel, printre care şi Albert Einstein), 
dr David Menton deţinătorul medaliei de argint pentru cercetare din partea 

Academiei Americane de Dermatologie, deţinătorul premiului pentru activitatea profesorală din 
partea Universităţii Washington - Şcoala de Medicină în anii 1991, 1994, 1995, 1996, 1997, numit 
„Profesorul anului" de către Washington University School of Medicine în anul 1979, ales 
„Profesorul anului" în anul 1998 de Washington University School of Medicine Class of 2000, 
prezent în publicaţia „Bărbaţi şi femei americani de ştiinţă - un catalog biografic al liderilor de azi 
în fizică, biologie şi ştiinţele legate de acestea" timp de aproape două decenii. După această scurtă 
prezentare profesională a acestui creştin declarat, iată una dintre afirmaţiile lui: 

„De fapt, cu toate că este în general crezut, (teoria) evoluţia nu contribuie cu nimic la înţelegerea 
noastră asupra ştiinţei empirice şi astfel nu joacă niciun rol esenţial în cercetarea biomedicală sau 
în educaţie." („O mărturie a puterii Cuvântului lui Dumnezeu/') 

în al doilea rând, iată mai jos o listă a unora dintre deţinătorii Premiului Nobel care au susţinut 
Creaţia Inteligentă şi au respins darwinismul: 


Guglielmo Marconi 
Premiul Nobel 
Fizică -1909 


Ernst Boris Chain 
Premiul Nobel 
Fiziologie sau Medicină 
1945 


Wolfgang Pauli 
Premiul Nobel 
Fizică -1945 


Eugene Wigner 
Premiul Nobel 
Fizică -1963 


Dar asta nu este tot! Au existat si cazuri în care unor oameni de stiintă nu li s-a decernat Premiul 

/ / / 

Nobel tocmai datorită convingerilor personale creaţioniste. Un exemplu în acest sens, este acela al 
domnului dr. Raymond Damadian, care s-a numit pe sine „om de ştiinţă creaţionist" („The man 
who did not win” Sydney Morning Herald, 17 October 2003), şi care a inventat RMN-ul (aparatul 
care foloseşte rezonanţa magnetică nucleară), deţinător a peste 45 de patente, medaliat cu Medalia 
Naţională pentru Tehnologie a Statelor Unite în anul 1988 de către Preşedintele Reagan, care a 
primit Premiul Inventatorul Naţional al anului 2007, medaliat cu medalia Lincoln-Edison şi care a 
fost introdus în „National Inventors Hali of Fame" alături de Thomas Edison, Alexander Graham 
Bell şi fraţii Wright. în anul 2003 Premiul Nobel pentru fiziologie sau medicină a fost decernat lui 


Dr. Brian Josephson 
Premiul Nobel 
Fizică -1973 


Dr. Brian Josephson 
Premiul Nobel 
Fizică -1973 


Dr. Richard Smalley 
Premiul Nobel 
Chimie -1996 


Charles H. Townes 
predicator baptist 
Premiul Nobel 
Fizică -1964 

Paul Lauterbur şi lui Sir Peter Mansfield pentru descoperirile 
lor legate de aparatul lui Damadian. Şi, cu toate că regulile 
permit împărţirea premiului la până la 3 persoane, lui 
Damatian nu i-a fost acordat, cu toate că el era inventatorul 
aparatului. Cine a fost cel care a pretins că dreptul la Premiu 
i-a fost refuzat pe aceste criterii religioase? Nimeni altul decât 
dr. Michael Ruse, un om de stiintă evoluţionist ateu, care a 
declarat următoarele: 

„Toată viaţa am luptat pentru evoluţie şi împotriva 
Creaţionismului - în scrieri, pe podium şi în justiţie în 1981 ca 
martor în Arkansas împotriva legii care cerea ca 
Creationismul Ştiinţific să fie predat alături de evoluţie în 
şcolile sprijinite de stat. Dar ca unul care iubeşte ştiinţa mai 
presus de orice şi ca unul care crede că ştiinţa reprezintă cel jj- 

mai mare triumf al spiritului uman - mă îngrozesc la gândul 
că lui Raymond Damadian i-a fost refuzată onoarea care i se cuvenea pe drept, datorită credinţelor 
sale religioase." („Controversy over the Nobel Prize in Medicine" Metanexus Online Journal, March 16, 
2004). 

Iată aşadar că, cercetând toate lucrurile, descoperim nu numai că există adevăraţi oameni de 
stiintă creationisti, premiaţi si medaliaţi de multe instituţii ştiinţifice recunoscute pe plan mondial, 
chiar şi cu celebrul premiu Nobel, dar există şi cazuri în care unor astfel de oameni de ştiinţă li s-a 
refuzat recunoaşterea ştiinţifică pe criterii religioase. Nu încerc să fac apologia teoriei conspiraţiei, 
însă toate aceste fapte şi altele pe care, din lipsă de spaţiu, nu le putem aminti aici, ne conduc la 
concluzia că este într-adevăr nevoie de o minte ageră, deschisă şi lipsită de prejudecăţi care să aibă 
acces la toate informaţiile pentru a-şi putea forma o opinie echilibrată, realistă. 

Problema de netrecut 

După ce am văzut că există cu adevărat oameni de ştiinţă creaţionişti, revenim la problema 
majoră cu care se confruntă omul al cărui domeniu de activitate nu este unul ştiinţific: în faţa 
acestei dezbateri dintre cele două tabere ştiinţifice (evoluţionistă şi creaţionistă), cel care asistă este 
obligat să verifice cel puţin acele argumente pe care le poate înţelege. Atenţie: aici nu este vorba 
despre neputinţa sau lipsa de voinţă în a înţelege (nu fac apologia lenei intelectuale), nu este vorba 
despre lipsa de dorinţă de a cerceta şi învăţa, ci despre verificare. 

Aşadar, cineva are nevoie de acces personal la telescoape, situri arheologice, laboratoare etc. 
pentru a verifica atât informaţiile expuse de ambele tabere, cât şi modul lor de interpretare. 

Spre exemplu, una dintre controversele celor două tabere este legată de datarea radiometrică. 
Oamenii de ştiinţă evoluţionişti ne spun că folosind această metodă, ei au concluzionat că vârsta 
pământului este veche, de miliarde de ani. Pe de altă parte, oamenii de ştiinţă creaţionişti ne spun 
că această metodă de datare nu este vrednică de numit „ştiinţifică" deoarece nu este sigură. Un 
astfel de caz este cel al unei echipe formată din opt oameni de ştiinţă care au trimis 11 roci formate 
în timpul erupţiilor vulcanice din anii 1949, 1954 şi 1975 ale muntelui St. Helens din Noua 
Zeelandă, la un laborator comercial (Geochron Laboratories in Cambridge, Massachusetts). 
Folosind metoda de datare radiometrică, prestigiosul laborator a comunicat vârste care au variat 
între 0,27 şi 3,5 milioane de ani. Acesta este motivul pentru care mulţi oameni de ştiinţă (exemplu: 
Dr. Jake Herbert, doctor în fizică al Universităţii din Texas, Dallas) aduc argumente ştiinţifice 
împotriva acurateţii datării radiometrice. 

Aflat în această dilemă, omul care doreşte să verifice afirmaţiile contradictorii ale ambelor tabere, 
trebuie să aibă acces personal la aceste mijloace, şi asta pentru că verificarea şi cunoaşterea din 
punct de vedere ştiinţific, trebuie să îndeplinească rigori foarte stricte. Dar bineînţeles că acest 
lucru este imposibil, ceea ce conduce la un eşec al dumnezeului prezentat de evanghelia 

evoluţionist teistă, eşec la care mă voi referi mai târziu. 

/ 7 / 

Un pnnct de răscruce 

Există încă şi dovezi de o altă natură şi care sunt acceptate ca autentice de ambele tabere. De 
obicei, acestea ţin de domeniul literaturii şi arheologiei. Dar atunci când vine vorba despre 
interpretarea lor, drumurile se despart din nou ireconciliabil. 

Un bun exemplu în acest sens este cel al potopului. Din punct de vedere geologic, spre exemplu, 
oamenii de stiintă evolutionisti afirmă că potopul nu a existat, iar oamenii de stiintă creationisti 
aduc dovezi că acesta cu siguranţă a existat. Dar când vine vorba despre literatură, evoluţioniştii se 
grăbesc să indice către numeroasele scrieri care provin din multe regiuni de pe planetă şi care 
dovedesc că şi aceste popoare au avut în tradiţia lor ideea existenţei unui potop. Nu avem aici 
spaţiul necesar pentru a enumera toate aceste popoare şi culturi, însă regiunile în care s-au găsit 
aceste scrieri sunt foarte îndepărtate una faţă de cealaltă: Europa, Orientul apropiat. Africa, Asia, 
Australia, Insulele din Pacific, America de Nord, America Centrală, America de sud. 

Ei bine, această informaţie cu care sunt de acord ambele tabere, este interpretată atât de diferit: 

Prietenii mei evoluţionist teişti interpretează această informaţie ca însemnând că autorii Bibliei s- 
au inspirat din folclorul universal din dorinţa de a-şi alcătui propria lor carte, propria lor identitate 
naţională. Ei afirmă că aceşti autori nu au avut nicio inspiraţie divină, ci şi-au cules informaţiile din 
folclorul altor popoare, informaţii pe care mai apoi le-au prelucrat în ceea ce avem azi ca religie a 
poporului evreu. Desigur că aceasta este numai o interpretare care nu poate fi dovedită. 

Creştinii, pe de altă parte, văd în această evidenţă 0 dovadă a faptului că potopul a existat, că el 
a fost universal şi astfel toţi oamenii care au trăit după potop şi care au ieşit din familia lui Noe, au 
avut această informaţie pe care au păstrat-o de-a lungul timpului. 

Dacă în acest peisaj mai adăugăm şi alte elemente evidente, este posibil ca balanţa să încline în 
mod inevitabil de partea interpretării care validează existenţa potopului: 

Poporul evreu aproape că n-a existat în peisajul mondial atunci când îl comparăm cu marile 
popoare antice, cu imperiile străvechi. Datorită raportului de dimensiuni şi influenţă, cel mai 
probabil ar fi fost ca azi omenirea să fie dominată de religia Egiptului Antic, sau de cea a 
Babilonienilor, fiind cunoscut faptul că un popor puternic îşi lasă amprenta pentru un timp 
îndelungat în decursul timpului în multe aspecte ale vieţii sociale. Mai mult decât atât, mişcarea 
iniţiată de Isus din Nazaret a fost una absolut nesemnificativă în tabloul politico-social al istoriei. 
Mişcarea aceasta s-a stins lamentabil cu moartea Conducătorului ei care a şi fost părăsit de toţi 
apropiaţii Lui susţinători la finalul vieţii. Cum se poate explica faptul că religia Creştină a rezistat 
timp de 2000 de ani şi a produs valorile la care mă voi referi mai târziu? 

Adăugaţi la aceasta elementele unice ale religiei iudaice, teologia laborioasă, profeţiile care vizau 
evenimente mondiale şi care s-a împlinit, ş.a.m.d. prezente în cărţile lor, alături de faptul că Mesia 
s-a născut din poporul iudeu fiind profeţit în sulurile religiei lor. De asemenea, să ne amintim că 
Isus din Nazaret nu a fost studentul niciunei universităţi de prestigiu din timpul Său, nu a călătorit 
în străinătate pentru a fi influenţat de tradiţiile şi teologiile diferitelor naţiuni ale vremii, şi totuşi a 
produs o revoluţie unică pe plan mondial, revoluţie de care omenirea va beneficia pentru 
totdeauna. 

Spaţiul de aici nu-mi permite să expun toate detaliile acestui tablou pentru a forma o imagine 
completă, însă atunci când le strângem pe toate, înţelegem că informaţiile despre Dumnezeu (vezi 
trinitatea în păgânism), creaţie, potop etc. au ajuns la toate aceste popoare prin răspândirea 
populaţiei pe glob după Noe, şi au fot păstrate în istoriile lor pur şi simplu pentru că ele sunt 
parţial conforme cu realitatea, fiind în timp alterate. 

Iată aşadar că aici avem de-a face cu modul diferit de a interpreta informaţia care este evidentă 
pentru ambele tabere. Desigur că la acest punct de răscruce, fiecare individ trebuie să evalueze 
pentru sine. 

Loteria 

Mulţi oameni de ştiinţă au mărturisit de-a lungul timpului următoarea experienţă: „Cu cât 
descoperim mai mult, cu atât ne dăm seama mai bine cât de puţin cunoaştem!", mărturisind prin 

aceasta vastitatea infinită a universului şi failibilitatea mijloacelor de care dispun. Pavel descria 
acest principiu universal în următoarele cuvinte: 

„Dacă crede cineva că ştie ceva, încă n-a cunoscut cum trebuie să cunoască.” (1 Corinteni 8:2). 

De-a lungul timpului, pe calea cercetării ştiinţifice, oamenii de ştiinţă au fost nevoiţi să 
contrazică afirmaţii pe care le-au făcut în trecut datorită unor descoperiri ulterioare, iar acest lucru 
este absolut normal în procesul cercetării ştiinţifice. Dar acest traseu ne descoperă caracterul 
nesigur al multor afirmaţii ştiinţifice. Acesta este motivul pentru care multe din formulările 
ştiinţifice ar trebui să înceapă astfel: „Până acum se pare că...". 

Ca exemplu, unul dintre subiectele disputate de cele două tabere îl constituie complexitatea 
universului, de la micro la macro, şi modul în care a fost posibilă apariţia unor elemente ale vieţii 
care sunt atât de complexe încât nici până astăzi nu au fost descifrate în totalitate. Oamenii de 
ştiinţă evoluţionişti propun diferite modele prin care încearcă să demonstreze că, plecând de la 
elemente foarte simple şi fără nicio intervenţie din exterior, se poate ajunge la forme foarte 
complexe de viaţă. 

Am citit recent această afirmaţie: „Adevărul este că doar se întâmplă să fim pe o planetă 
norocoasă, se întâmplă să fim la depărtarea ideală de soare, pe o planetă cu câmp magnetic, şi cu o 
atmosferă bogată în oxigen. Dar nimic din toate acestea, dacă priveşti lucrurile în mod onest, nu e 
meritul vreunui creator, ci pur noroc la loteria cosmică." ( George Dumitru „Cutremurul din Nepal - 
dovada unei „ creaţii " imperfecte”). 

Vă propun aşadar să discutăm puţin despre probabilitate, iar pentru aceasta voi apela la un 
obiect care este la îndemâna oricui, si anume la o monedă. Câte sanse sunt ca aruncând o monedă, 
să cadă una din cele două feţe? Răspunsul este: una din două. Dar câte şanse sunt să cadă de două 
ori la rând aceeaşi faţă? Răspunsul este: una din patru. întrebarea care ne interesează acum este 
însă câte sanse sunt să cadă aceeaşi fată de mai multe ori consecutiv, sau, cu alte cuvinte, să avem 
un lanţ de evenimente? Aşadar, iată care este loteria: de câte ori si cât de des trebuie să aruncăm cu 
moneda pentru ca să cadă aceeaşi faţă de 100 de ori la rând? Răspunsul este: de mai bine de 300 de 
milioane de ori pe secundă timp de o mie de milioane de milioane de ani (IO 15 ). 

Desigur că fenomenul vieţii este mult mai complex decât atât, însă acum vreau să vă supun 

atenţiei un detaliu care face viaţa posibilă, şi anume proteina şi formarea ei. Proteina este formată 

dintr-un lanţ sau mai multe lanţuri de amino-acizi. Amino-acizii sunt la rândul lor de două feluri: 
/ / 

de stânga şi de dreapta. Proteina, pentru a fi funcţională, este compusă numai din amino-acizi de 
stânga. Având aceste informaţii, iată care este loteria: probabilitatea de a obţine un lanţ de 100 de 
aminoacizi de stânga dintr-un amestec egal de amino-acizi de stânga şi de dreapta pentru a forma 
o proteină biologică, este de IO 30 . Adică 1 din 1.000.000.000.000.000.000.000.000.000.000. Dar acest 
număr care se referă numai la posibilitatea de a obţine un lanţ de amino-acizi de stânga; el nu are 
nimic de-a face cu ordinea lor. Fiecare poziţie din lanţul nostru de 100 de aminoacizi poate fi 
ocupată de unul din cei 20 de amino-acizi diferiţi care trebuie să fie aliniaţi într-o ordine specifică 
pentru a forma o proteină funcţională. Aşadar, care este probabilitatea ca amino-acidul corect să 
ajungă în poziţia 1 din lanţ? Răspunsul este: o şansă din 20. Care este probabilitatea ca primele 
două poziţii să fie ocupate corect? Răspunsul este: o şansă din 400. Aşadar, iată care este loteria: 
probabilitatea de a avea cei 100 de amino-acizi aşezaţi în poziţia potrivită este de IO 130 , un număr 
imposibil de imaginat. Ca să ne facem totuşi o idee: dacă avem un număr de IO 21 de monede şi le 
aşezăm pe suprafaţa pământului, acestea îl vor acoperi în întregime cu un strat de circa 37 de 
metri. 

Sir Fred Hoyle, un faimos astronom englez, a afirmat: „Indiferent de cât de mare ne imaginăm că 
este mediul înconjurător, viaţa nu poate avea un început întâmplător. ... Există aproximativ 2000 de 
enzime, iar şansa de a le obţine pe toate într-un proces al întâmplării este de numai 1 din IO 40 000 
ceea ce reprezintă o probabilitate scandalos de mică care nu poate fi ajunsă chiar şi dacă întregul 
univers ar fi făcut dintr-o supă organică." („Evolution from space" - pag. 148). 

Tot el a făcut următoarea comparaţie: „Şansa ca formele de viaţă superioare să fi apărut astfel (la 
întâmplare) este comparabilă cu şansa ca o tornadă ce trece printr-un cimitir de avioane să 
construiască un Boeing 747 din materialele de acolo." („ Nature ", Voi. 294, 12 Nov. 1981, p.105). 

Adevărul este că doar se întâmplă să fim pe 0 planetă norocoasă, că se întâmplă să fim la 
depărtarea ideală de soare, pe o planetă cu câmp magnetic şi cu o atmosferă bogată în oxigen? Este 
viaţa pur noroc la loteria cosmică? Chiar dacă am privi viaţa numai din această perspectivă, cine ar 
miza pe asta la marea loterie?! Eu unul nu! 

A eşuat Dumnezeu? 

Deseori este citat exemplul lui Iosua pentru a demonstra că Biblia susţine mişcarea soarelui în 
jurul pământului. Fără a intra în detaliul faptului că astăzi mişcarea soarelui (chiar dacă nu în jurul 
pământului) şi a lunii sunt fapte dovedite ştiinţific, strigătul lui Iosua şi versetul următor au fost 
enunţate ca afirmaţii cu caracter ştiinţific tot la fel de mult pe cât anunţul unei prezentatoare că 
„Azi soarele apune la ora 19:32!" afirmă renunţarea la heliocentrism: 

„Atunci Iosua a vorbit Domnului, în ziua când a dat Domnul pe amoriţi în mâinile copiilor lui Israel, şi a 
zis în faţa lui Israel: ,Opreşte-te, soare, asupra Gabaonului, şi tu, lună, asupra văii Aialonuluil' Şi soarele s-a 
oprit, şi luna şi-a întrerupt mersul, până ce poporul şi-a răzbunat pe vrăjmaşii lui. Lucrul acesta nu este 
scris oare în Cartea Dreptului? Soarele s-a oprit în mijlocul cerului şi nu s-a grăbit să apună, aproape o zi 
întreagă." (Iosua 10:12,13). 

Nu este acelaşi caz şi în ceea ce priveşte raportul cărţii Geneza despre creaţia matură în şase zile 
şi potopul universal. Acelea sunt declaraţii făcute cu intenţia de a descrie maniera în care viaţa a 
fost creată, apariţia păcatului pe pământ, natura iniţială şi actuală a omului, planul lui Dumnezeu 
de a trimite un Răscumpărător etc. Toate acestea sunt strâns legate unele de altele, iar adevărul este 
că dacă teoria evoluţiei este conformă cu realitatea, toate celelalte elemente nu mai au nicio 
susţinere. Şi apoi, dacă enunţul teoriei evoluţiei reprezintă realitatea, de ce nu a enunţat-o 
Dumnezeu în maniera aceasta chiar de la început? 

Există câteva atribute pe care Persoana lui Dumnezeu trebuie să le deţină prin însuşi faptul că 
este Dumnezeu: Omnipotenţa, Omniscienţa, Omniprezenţa, tot ceea ce implică ideea de Bine 
suprem. Dragostea supremă şi altele. Un aspect foarte important în ceea ce priveşte Persoana lui 
Dumnezeu, este că El are capacitatea de a Se explica pe Sine, Adevărul, Realitatea într-o manieră în 
care orice om să poată înţelege. Deseori, un geniu se distinge de alţi oameni inteligenţi prin 
capacitatea de a explica în cuvinte puţine şi simple lucruri extrem de complicate şi vaste, această 
capacitate fiind izbitoare la Domnul Isus Hristos. 

în aceste condiţii, dacă pentru a-L cunoaşte pe Dumnezeu trebuie să apelăm la cercetarea cărţii 
naturii, pentru care, în contextul aprinsei şi îndelungatei dezbateri dintre cele două tabere de 
oameni de ştiinţă, sunt necesare cunoştinţe atât de avansate şi mijloace atât de costisitoare, atunci 
Dumnezeu a eşuat în a înţelege şi întâmpina limitările marii majorităţi a oamenilor de pe această 
planetă. Asta ar presupune că numai o elită are acces la realitate, în timp ce marea majoritate este 
condamnată să rămână în ignoranţă, şi asta pentru că Dumnezeu nu a reuşit să exprime în Biblie 
într-o manieră simplă şi pe înţelesul tuturor realitatea evoluţiei, ci S-a văzut nevoit să afirme exact 
contrariul, şi anume creaţia matură descrisă în ordinea de-a lungul celor şase zile. 

Iar dacă Dumnezeu a fost înţeles greşit în revelaţia pe care a oferit-o autorului cărţii Geneza în 
ceea ce priveşte creaţia, cum se face că Fiul Său, Cel care a corectat o sumedenie de erori din 
teologia iudaică, nu numai că nu a făcut nicio aluzie la modul de înţelegere a primelor capitole din 
cartea Genezei, dar chiar a susţinut indirect modul de interpretare literal al acestor capitole. 

Realitatea este însă că Dumnezeu vorbeşte prin natură, prin lucrurile care sunt infinit de 
complexe tocmai pentru că poartă amprenta Sa. Dacă însă concluziile şi modul în care unii oameni 
de ştiinţă interpretează infimele date în posesia cărora au ajuns până acum contrazic revelaţia lui 
Dumnezeu din Biblie, înseamnă că ceva nu este în regulă fie cu metoda lor, fie cu intenţiile lor, fie 
cu amândouă. 

Trebuie să nu uităm faptul că Dumnezeu nu este o carte! Dumnezeu nu este natura. Dumnezeu 
nu este creaţia. Dumnezeu nu este nici măcar Biblia. Acestea sunt cărţi mai mult sau mai puţin 
alterate în decursul timpului de lucrarea răului, dar care, citite şi studiate sub inspiraţia divină, 
mărturisesc la unison acelaşi adevăr. Dacă n-o fac, atunci trebuie să fie ceva greşit în maniera de 
studiu, iar în acest punct fiecare trebuie să descopere în mod personal adevărul. 

Dovezî de necontestat 


Există însă realităţi factuale de necontestat care nu se potrivesc sub nicio formă în paradigma 
evoluţionist teistă. Desigur că spaţiul restrâns de care dispunem în această publicaţie face 
imposibilă enumerarea tuturor, însă voi aminti cinci aspecte: 

1. înălţarea omului din starea de întuneric şi degradare s-a făcut numai prin redescoperirea 
Creştinismului. Atunci când oamenii au început să înţeleagă mesajul lui Dumnezeu transmis prin 
Scripturi, întreaga lor fiinţă a început să se schimbe în sens pozitiv şi s-a înregistrat o explozie a 
dezvoltării omului pe toate planurile: mental, sufletesc, spiritual; totul a început cu Reforma 
Protestantă. Fără iluminarea omului prin relaţia vie cu Dumnezeul Creştin şi prin deschiderea 
orizontului său de Reforma Protestantă, lumea ar fi fost azi probabil la nivelul unui califat. 

Şi pentru că se pretinde că Reforma Protestantă nu a constituit decât o reinterpretare a teologiei 
catolice şi nimic mai mult, trebuie să remarcăm faptul că Reforma Protestantă (sec. XVI) a precedat 
Iluminismul, care a debutat un secol mai târziu. Cu toate că Reforma Protestantă nu a vizat 
descoperiri de natură ştiinţifică, ea a fost mijlocul prin care Dumnezeu a deschis o cale a luminii 
din mijlocul întunericului în care omenirea zăcea de mii de ani, cale pe care ulterior cei ce s-au 
bucura de ea au numit-o „Era Iluminării" sau „Era Raţiunii". Dacă ar fi identificat corect Autorul 
din spatele acestei iluminări, ar fi numit-o probabil „Era lui Dumnezeu." Descătuşarea minţii 
omului din felul superstiţios în care a fost ţinută secole de-a rândul prin dominaţia pe care Biserica 
Catolică o exercita pe toate planurile vieţii sociale, a oferit oportunitatea unei dezvoltări uimitoare. 

Acest lucru devine probabil evident atunci când studiem graficul descoperirilor ştiinţifice şi a 
invenţiilor de-a lungul timpului. Enciclopedia „Wikipedia" a contabilizat următoarele: 

1. în secolul II, descoperirea modelului geocentric al sistemului solar, prezentat de Ptolemeu; 

2. în secolul IX, 1 descoperire ştiinţifică a unui cercetător irakian; 

3. în secolul X, 2 descoperiri ştiinţifice, ambele făcute de cercetători arabi; 

4. în secolul XI, 4 descoperiri ştiinţifice, toate făcute de cercetători arabi; 

5. în secolul XII, 4 descoperiri ştiinţifice, toate făcute de cercetători arabi; 

6. în secolul XIII, 4 descoperiri ştiinţifice, făcute de trei cercetători europeni şi unul arab; 

7. în secolul XIIII, 4 descoperiri ştiinţifice, făcute de cercetători europeni; 

8. în secolul XV, 1 descoperire ştiinţifică, făcută de un cercetător european; 

9. în secolul XVI, 5 descoperiri ştiinţifice, făcute de cercetători europeni. Acesta este secolul în 
care a avut loc Reforma Protestantă. 

10. în secolul XVII, 18 descoperiri ştiinţifice, făcute de cercetători europeni; 

11. în secolul XVIII, 13 descoperiri ştiinţifice, făcute de cercetători europeni şi americani; 

12. în secolul XIX, 39 descoperiri ştiinţifice, făcute de cercetători europeni şi americani; 

13. în secolul XX, 46 descoperiri ştiinţifice, făcute de cercetători europeni şi americani. 

Observăm aşadar că numărul tuturor descoperirilor ştiinţifice înregistrate începând cu secolul II 
au fost mai puţine decât numărul descoperirilor ştiinţifice făcute în numai două secole după 
Reforma Protestantă. Este de remarcat de asemenea că aproape jumătate din descoperirile 
ştiinţifice înregistrate înainte de Reforma Protestantă au fost făcute de cercetători arabi, în timp ce 
toate descoperirile ştiinţifice înregistrate după Reforma Protestantă au fost făcute numai de 
cercetători europeni şi americani. Iată aşadar că Reforma Protestantă a produs o deschidere a 
zăgazurilor luminii, iar de aceasta au beneficiat toţi oamenii deopotrivă, atât creştini, cât şi atei, 
potrivit legii: „El face să răsară soarele Său peste cei răi şi peste cei buni şi dă ploaie peste cei drepţi şi peste 
cei nedrepţi." (Matei 5:45) 

Desigur că nu Martin Luther a descoperit penicilina, dar este totuşi de remarcat faptul că 
Alexander Fleming a fost creştin! Reforma Protestantă a înlăturat lanţurile care ţineau oamenii în 
imposibilitatea de a-şi folosi capacităţile prin neînţelegerea originii lor divine, iar aceasta este o 
dovadă irefutabilă a faptului că Dumnezeul prezentat de Creştinism este viu. 

2. A doua dovadă pe care doresc să o aduc aici în discuţie, are în vedere teologia Creştină. 
Realitatea este că n-a existat şi nu există nicio teologie care să explice originea şi istoricul omului, 
alături de fenomenul vieţii aşa cum îl cunoaştem azi, într-un mod superior teologiei Creştine. Nu 
există nicio prezentare a Creatorului superioară din niciun punct de vedere prezentării pe care o 
face Creştinismul. Nu există nicio explicaţie mai logică, mai potrivită realităţii naturii şi 
experienţei omului şi mai depărtată de basmele diferitelor folcloruri, decât explicaţia pe care o 
oferă Creştinismul problemei fundamentale a omului şi soluţia unică oferită de Creator pe care-o 
prezintă Creştinismul. Această teologie este dublată de dovezile istorice ale existenţei Persoanei lui 
Isus din Nazaret, Hristosul profeţit de Scripturile Vechiului Testament, şi Salvatorul care a produs 
cea mai mare revoluţie înregistrată vreodată în analele istoriei. 

3. A treia dovadă pe care doresc să v-o prezint are de-a face cu realitatea existenţei iubirii, şi iată 
care este provocarea: dacă primele celule se înmulţeau prin diviziune (probabil cel mai eficient 
mijloc de înmulţire), cum i-a venit ideea primei celule să formeze sau să se transforme în alte două 
de aceeaşi specie, dar de sex diferit, iar pentru înmulţire să dezvolte în fiecare în parte nu numai 
organe diferite şi perfect complementare, dar să evolueze până acolo încât să se şi îndrăgostească 
una de cealaltă înainte de înmulţirea propriu-zisă? De unde ideea şi care a fost procesul şi raţiunea 
de a crea acest sentiment ciudat, unic şi înălţător care are o putere atât de mare încât poate 
determina pe cineva să acţioneze împotriva principiului evoluţiei (selecţia naturală, conservarea 
de sine şi înmulţirea prin mijloacele cele mai eficiente), şi să-şi dea viaţa pentru cel iubit? 

Faptul că există forme de viaţă care se înmulţesc asexuat, hominizii maturi ştirbi descoperiţi, 
vânătorul care se întoarce în peşteră plin de bucura revederii cu familia lui după o perioadă 
îndelungă de absenţă, chiar descoperirea hormonului oxitocină nu răspund la această întrebare 
(Cum a apărut dragostea?), ci afirmă numai existenţa ei. 

4. Mai mult decât atât, dragostea creştină reprezintă o realitate profund anti-evoluţionistă. Dacă 
iubirea care se jertfeşte pe sine pentru cel iubit este prea puţin pentru prietenii noştri evoluţionist- 
teişti, dragostea care îmbrăţişează cu căldură pe cel care o ucide, care binecuvântează pe cel care o 
blestemă, care face bine celui care o urăşte şi care se roagă pentru cel care o asupreşte şi o 
prigoneşte, este într-adevăr ceva „neobişnuit" (Matei 5:47) în contextul principiilor de funcţionare 
ale acestei lumi, în contextul principiului evoluţiei (selecţia naturală). Istoriile cunoscute ale miilor 
de creştini, şi necunoscute ale altor milioane care şi-au iubit prigonitorii, torţionarii şi călăii cu o 
dragoste care nu este de pe această planetă pentru că nu este conformă cu legile naturale, sunt o 
realitate care contrazice teoria evoluţiei, dar care nu poate fi contrazisă de nimeni. 

5. Este foarte posibil ca mai curând decât ne aşteptăm să vină timpul în care oamenii de ştiinţă 
evoluţionişti să aducă dovezi în favoarea evoluţiei pe care prea puţini, sau chiar nimeni să nu le 
poată contrazice. Este foarte posibil ca mai curând decât ne aşteptăm să vină timpul în care tot 
ceea ce se va petrece pe această planetă să strige la unison: „Nu există niciun Dumnezeu!". în faţa 
acestei provocări, care va fi răspunsul creştinului atât pentru oamenii care aşteaptă un răspuns, cât 
mai ales pentru sine? Singurul răspuns care nu poate fi contestat şi demontat de nimeni niciodată, 
dovada ultimă şi absolută este răspunsul orbului vindecat de Domnul Isus: 

„Dacă este un păcătos, nu ştiu; eu una ştiu: că eram orb, şi acum văd." (Ioan 9:25). 

Acest răspuns este constituit din experienţele creştine personale, din răspunsurile extraordinare 
oferite de Dumnezeu, din minunile pe care Acesta le-a lucrat în experienţa personală ca urmare a 
rugăciunii încrederii în El. Ce argumente ştiinţifice (valide la acea dată şi în acel context) l-ar fi 
putut convinge pe Noe că ploaia este un fenomen imposibil? Cine l-ar fi putut convinge pe Lazăr, 
pe foştii leproşi, orbi, ciungi, şchiopi, cine l-ar fi putut convinge pe George Muller, pe John Wesley, 
pe Bevington, pe Richard Wurmbrand, cine l-ar putea convinge pe fratele Yun, cine i-ar fi putut 
convinge pe sutele şi miile de creştini care au fost atinşi de Dumnezeu în situaţii extreme prin 
intervenţii şi vindecări miraculoase, cine i-ar putea convinge pe toţi aceştia că Dumnezeul 
Creştinismului nu există? Răspunsul este că nimeni şi nimic. Experienţa personală este în final 
singura realitate tangibilă şi verificabilă pentru fiecare persoană în parte, şi în acelaşi timp singura 
dovadă de necontestat pentru fiecare dintre cei care o deţin. Acesta este motivul pentru care 
Creştinismul este în esenţă nu o colecţie de doctrine, ci o experienţă personală. De aceea 

Dumnezeu ne invită să trecem dincolo de studiul unei cărţi (indiferent cum se numeşte aceasta: 
Biblia, Wikipedia sau chiar Natura), şi să-L experimentăm chiar pe El prin Fiul Său Isus Hristos. 
Adevărul este că numai cei care trăiesc practic cu Dumnezeu şi fanaticii religioşi vor putea rezista 
valului de „dovezi" care a început deja să măture lumea creştină. 

Am vaga impresie că unii dintre cei care susţin evanghelia evoluţionist-teistă sunt persoane care 
nu au avut sau nu au experienţe personale (extraordinare) cu Dumnezeu, care nu au „gustat" în 
mod personal din Dumnezeu, care nu au pipăit cu propriile lor mâini intervenţia directă şi extra¬ 
ordinară a lui Dumnezeu în situaţii extreme din viată. Nu îi bănuiesc de nesinceritate, ci mai 
degrabă bănuiesc că cel puţin unii dintre cei care au fost creştini odată, şi-au bazat întreaga 
experienţă creştină pe afirmaţii şi raţionamente, pe dovezi logice şi pe credulitate pe care au 
confundat-o cu adevărata Credinţă Creştină care este încrederea practică într-O Persoană Vie, 
încredere care rezultă în experienţe ale căror provenienţă nu este de pe această planetă. Din 
această cauză dovezile ştiinţifice şi celelalte le-au prilejuit în experienţa personală un impas de 
care n-au mai putut trece ca şi creştini, văzându-se nevoiţi să renunţe la Creştinism pentru a 
rămâne sinceri cu sine. 

„Oiuuil în căutarea sensului vieţii" 

Dr. Viktor Frankl a fost un psihiatru şi scriitor evreu de naţionalitate austriacă, fondatorul 
logoterapiei, „Cea de-a treia Şcoală Vieneză de Psihoterapie" şi supravieţuitor la holocaustului. 
Tatăl, mama, fratele şi soţia lui au murit în lagărele de concentrare naziste, singura membră a 
familiei sale care a supravieţuit, fiind sora sa. 

în cartea sa „Omul în căutarea sensului vieţii", dr. Frankl povesteşte la un moment dat cum 0 
remarcă aparent banală, i-a revelat dintr-o dată sensul existenţei. Afirmaţia este cu atât mai 
valoroasă, cu cât dr. Frankl nu a fost un om religios, cu atât mai puţin un creştin. Redau mai jos 
întregul pasaj în contextul său pentru 0 mai bună înţelegere: 

„Ne împiedicam pe întuneric de bolovanii mari şi prin băltoacele uriaşe pe care le-ntâlneam de- 
a lungul singurului drum care ieşea din lagăr. Gardienii care ne însoţeau continuau să ţipe la noi şi 
ne mânau cu patul armei. Cei cu picioarele inflamate se sprijineau de braţul vecinului. Arareori 
mai rosteam câte un cuvânt; vântul tăios nu prea încuraja discuţiile. Ascunzându-şi gura în spatele 
gulerului ridicat, omul de lângă mine mi-a şoptit dintr-odată: ,Dacă ne-ar vedea soţiile în clipa 
asta! Sper că 0 duc mai bine în lagărul lor şi că nu ştiu prin ce trecem noi.' 

Asta m-a trimis cu gândul la soţia mea. Şi cum mergeam, kilometri la rând, tot împiedicându-ne 
şi alunecând pe porţiunile îngheţate, trăgându-ne unul pe altul în sus şi mergând mereu înainte, 
fără să rostim ceva, amândoi ştiam că fiecare dintre noi se gândea la soţia lui. Uneori priveam spre 
cerul unde stelele începeau să pălească în timp ce lumina trandafirie a zorilor se întindea din 
spatele unei grămezi de nori negri. Sufletul meu se agăţa însă de chipul soţiei mele, pe care mi-1 
adusesem înaintea ochilor cu o claritate suprafirească. O auzeam răspunzându-mi, îi vedeam 
surâsul, privirea sinceră şi dătătoare de curaj. Fie că era sau nu reală, privirea ei era însă mai 
strălucitoare decât soarele care tocmai răsărea. 

Un gând m-a străpuns: pentru prima dată în 
viaţă am înţeles adevărul, aşa cum l-au aşezat în 
ode atâţia poeţi, declarat ca ultimă înţelepciune 
de atât de mulţi gânditori. Adevărul că dragostea 
este ultimul şi cel mai înalt ţel la care omul poate 
să aspire. Atunci am înţeles sensul celei mai mari 
taine pe care poezia, gândirea şi credinţa umană 
trebuie să ne-o împărtăşească: izbăvirea omului 
este prin dragoste şi în dragoste. Am înţeles că 

omul căruia nu i-a mai rămas nimic în lumea ^ \ 

aceasta poate totuşi să cunoască fericirea, chiar şi ^ k V v 

dacă numai pentru o clipă, contemplând ^ _ ' \ . 

persoana iubită. Neînchipuit de singur, •> y 

neputincios să se exprime printr-o activitate 

pozitivă, când singura sa realizare se reduce la a-şi îndura suferinţa aşa cum se cuvine - onorabil, 
aşadar aflat într-o astfel de situaţie, omul poate, prin contemplarea plină de iubire a chipului 
persoanei iubite, pe care îl poartă în sine, să ajungă la împlinire. Pentru prima oară în viaţă am 
putut pricepe înţelesul cuvintelor ,îngerii se pierd în contemplarea perpetuă a slavei nemărginite'". 
(Viktor Frankl - „Omul în căutarea sensului vieţii" pag. 32). 

Realitatea este că Adevărul este o Persoană Divină, Dragostea însăşi. Cu toate că cercetarea lumii 
materiale, naturale conduce la anumite observaţii şi concluzii care descriu aspecte ale realităţii, 
cunoaşterea Adevărului nu se poate face pe această cale, căci adevărata cunoaştere este o 
experienţă de natură spirituală. Adevărul însuşi a spus: 

„Viaţa veşnică este aceasta: să Te cunoască pe Tine, singurul Dumnezeu adevărat, şi pe Isus Hristos pe 
care L-ai trimis Tu." (Ioan 17:3). 

Dorinţa şi rugăciunea inimii mele este ca toţi oamenii, atei, agnostici, evoluţionişti, evoluţionist- 
teişti, să-L găsească în mod personal pe Cel care este Adevărul şi Dragostea, şi să intre în acea 
experienţă cu El care se numeşte „Cunoaştere" sau „Viaţă veşnică". 


Biblia despre cunoaştere 

3 


Ardeiaş Vlad, Mai 2015 


Demersul omului de a găsi sensul vieţii şi răspunsurile la întrebările legate de sine, de rostul şi 
rolul pe care-1 are, se constituie în procesul cunoaşterii. Cu cât a progresat în acest proces, cu cât 
rezultatele s-au dovedit din ce în ce mai utile pentru experienţa lui, cu atât curiozitatea i-a fost şi 
mai mult stârnită până la punctul în care febra după cunoaştere a devenit mai mare decât cea după 
aur. în unele cazuri, dorinţa de a afla răspunsul căutat devine atât de mare, încât acţionează 
asemenea unui drog. 

Omul se identifică pe sine prin capacitatea de a cunoaşte care pleacă de la conştiinţa de sine. 
Cunoaşterea este specifică omului şi îl evidenţiază ca unicat în rândul creaturilor lui Dumnezeu de 
pe pământ. Şi din moment ce omul a fost făcut „după chipul lui Dumnezeu" (Geneza 1:27), 
cunoaşterea îşi are originea în Dumnezeu. Domnul Isus Hristos însuşi a definit viaţa în aceşti 
termeni: 

„Şi viaţa veşnică este aceasta: să Te cunoască pe Tine, singurul Dumnezeu adevărat, şi pe Isus Hristos pe 
care L-ai trimis Tu." (Ioan 17:3). 

Iată aşadar că Cel care se numeşte pe Sine „Adevărul" (Ioan 14:6) ne descoperă că adevărata 

cunoaştere este centrată în jurul lui Dumnezeu, că procesul adevăratei cunoaşteri se desfăşoară în 

Dumnezeu, conduce la Dumnezeu şi îl revelează pe Dumnezeu. Trebuie aşadar că adevărata 

cunoaştere îl înnobilează pe om prin însuşi faptul că îi oferă la nivel personal din ce în ce mai mult 

din Creatorul a toate. Cunoaşterea trece aşadar 

/ / 

dincolo de nivelul descoperii detaliilor creaţiei care-I 
poartă amprenta, şi conduce la o întâlnire privată, 
faţă în faţă cu chiar Geniul care a gândit totul până în 
cel mai mic detaliu. 

Şi pentru că procesul cunoaşterii debutează cu 
investigarea lumii materiale, desigur că omul poate 
avansa în cunoaştere chiar despărţit de Dumnezeu. 

Este o realitate faptul că au existat şi există mari 
cercetători, oameni de stiintă si inventatori atei, si/ 
sau cu o moralitate discutabilă, şi asta pentru că omul 

a fost înzestrat cu capacitatea de a cunoaşte şi de a modela. însă toate cunoştinţele pe care le poate 
acumula şi invenţiile pe care le poate produce despărţit de Dumnezeu, şi deci exclusiv în limitele 
lumii materiale, nu pot avea decât un caracter finit, de unde inutilitatea lor în rezolvarea problemei 
fundamentale a omului, căci această problemă este una spirituală. 

Fuga de cunoaştere 

Procesul cunoaşterii presupune atât un progres cât şi asumarea responsabilităţii în faţa realităţii 
nou descoperite. Ca în orice proces, la fiecare pas parcurs imaginea devine din ce în ce mai clară, 
dar există şi momente în care informaţiile acumulate par contradictorii, descriind aparent o 
imagine fără sens. De asemenea, fiecare descoperire în parte obligă cercetătorul la asumarea 
responsabilităţii în faţa noii paradigme asupra vieţii, potrivit legii: 

„Cui i s-a dat mult, i se va cere mult; şi cui i s-a încredinţat mult, i se va cere mai mult.” (Luca 12:48). 

Mulţi, din cauza unei laşităţi faţă de adevăr şi sau a unei comodităţi soră cu moartea, au adoptat 
atitudinea „Mai bine să nu ştiu, ca să nu mi se ceară!", filozofie care ar putea fi tradusă astfel: 
„Ignoranţa este o binecuvântare." însă ceea ce ne desparte ca specie de celelalte creaturi de pe 
pământ este tocmai conştiinţa sau cunoaşterea, motiv pentru care fuga de cunoaştere implică 
renunţarea la destinul divin la care am fost chemaţi. Indiferent care ar fi motivul: frică, comoditate, 
iubirea tradiţiilor, fuga de cunoaştere înseamnă dezertarea din Familia Divină, abdicarea în faţa 
fricii de schimbare, alegerea pilulei ignoranţei care oferă dulcele somn al morţii spirituale. 

Mulţi creştini se feresc de cunoaştere, de ştiinţă în general, pentru că au falsa impresie că 
înţelegerea îi poate conduce la pierderea credinţei, uitând că Scriptura nu ne avertizează împotriva 
ştiinţei, ci împotriva „împotrivirilor ştiinţei, pe nedrept numite astfel” (1 Timotei 6:20). Din această 
perspectivă. Biblia îi împarte pe cei ce pot cunoaşte, în două categorii: 

„Cât de mari sunt lucrările Tale, Doamne, şi cât de adânci sunt gândurile Tale! Omul prost nu cunoaşte 
lucrul acesta, şi cel nebun nu ia seama la el.” (Psalmul 92:5, 6). 

Toţi cei ce fug de cunoaştere, se lovesc însă de argumentul numit „Solomon". Pe când era încă 
tânăr, chiar la început de drum. Dumnezeu i-a adresat o întrebare provocatoare: 

„Cere ce vrei să-ţi dau. ... Dă, dar, robului Tău o inimă pricepută, ca să judece pe poporul Tău, să 
deosebească binele de rău!... Cererea aceasta a lui Solomon a plăcut Domnului. Şi Dumnezeu a zis:,Fiindcă 
lucrul acesta îl ceri, fiindcă nu ceri pentru tine nici viaţă lungă, nici bogăţii, nici moartea vrăjmaşilor tăi, ci 
ceri pricepere, ca să faci dreptate, voi face după cuvântul tău.'” (1 Regi 3:5, 9-12). 

Dintre toate lucrurile pe care un om în poziţia lui I le putea cere lui Dumnezeu, tânărul Solomon 
a cerut accesul la cunoaştere din dorinţa de a-si asuma responsabilitatea fată de semenii lui. 
Această idee L-a încântat atât de mult, încât Dumnezeu, Infinitul, Atotcunoscătorul, Creatorul a 
toate, i-a spus unui păcătos uimitoarele cuvinte: „... voi face după cuvântul tău.” (1 Regi 3:12). 

Solomon a avut atât o capacitate de gândire ieşită din comun, cât şi cunoştinţe vaste şi profunde 
din diverse domenii ale vieţii, dar nu asta a fost ceea ce l-a doborât, după cum vom vedea mai 
târziu. 

Un cfelbut eşuat 

Atunci când omul s-a trezit la viaţă, toate cele pe care le-a descoperit în sine şi în jurul său erau 

în desăvârşită armonie atât între ele, cât şi cu Dumnezeu. Este ştiut faptul că omul se poate 

acomoda în timp nu numai la condiţii vitrege de trai, dar şi la condiţii foarte bune, mai devreme 

decât credea instalându-se plictisul urmat în mod inevitabil de scăderea capacităţii de a aprecia 

ceea ce deţine. Nu ştiu dacă lipsit de posibilitatea de a-L respinge pe Dumnezeu omul ar fi fost un 

simplu robot, dar cert este faptul că Dumnezeu i-a format conştiinţa omului printr-un mijloc care 

viza tocmai cunoaşterea: 

/ 

„Domnul Dumnezeu a făcut să răsară din pământ tot felul de pomi, plăcuţi la vedere şi buni la mâncare, 
şi pomul vieţii în mijlocul grădinii, şi pomul cunoştinţei binelui şi răului. ... ,dar din pomul cunoştinţei 
binelui şi răului să nu mănânci, căci în ziua în care vei mânca din el vei muri negreşit."' (Geneza 2:9,17). 

Dintr-o dată unul dintre pomii din grădină capătă o dimensiune aparte în conştiinţa omului, 
devenind calea de a se despărţi de Dumnezeu, de ceea ce se bucurase până atunci, şi astfel mijlocul 
de a păşi într-o altă experienţă numită „moarte". Tot ceea ce era legat de acel pom fiind rău, 
inconştient mulţi creştini îl numesc „pomul cunoştinţei răului" sau simplu „pomul cunoştinţei", 
fără a se întreba care este motivul pentru care Dumnezeu, Grădinarul care a sădit acel pom, l-a 
numit „pomul cunoştinţei binelui şi răului”. Desigur că se naşte imediat întrebarea: ce este greşit în a 
cunoaşte binele? Dar, după cum vom vedea, întrebarea este pusă greşit. 

Şi pentru că acel pom viza tocmai cunoaşterea, se impune întrebarea: ce informaţii noi a aflat 
omul imediat după ce a mâncat din acel pom? Răspunsul este că bagajul de cunoştinţe al omului 
nu s-a îmbogăţit cu absolut nicio informaţie, şi asta pentru că acea cunoaştere nu viza atât de mult 
accesul la informaţii care i-ar fi fost în mod arbitrar reţinute omului, ci ci mai degrabă o altă 
manieră, o altă cale de a cunoaşte, fiind o experienţă de natură spirituală. Atunci când i-a propus 
omului să mănânce din fructul pomului, şarpele i-a promis omului trei lucruri: 

„ ... nu veţi muri... vi se vor deschide ochii si veţi fi ca Dumnezeu, cunoscând binele si răul." (Geneza 
3:4,5). 

Atât autorul cărţii Geneza cât şi Dumnezeu însuşi au recunoscut că şarpele a avut dreptate în 
două aspecte: 

„Atunci li s-au deschis ochii la amândoi; au cunoscut că erau goi... Iată că omul a ajuns ca unul din Noi, 
cunoscând binele şi răul." (Geneza 3:7, 22). 

Experienţa cunoaşterii prin intermediul „pomului cunoştinţei binelui şi răului" a fost o experienţă 
spirituală care l-a condus pe om într-o nouă stare, experienţă ce a determinat o modificare în 
natura lui ca urmare a despărţirii sale de Dumnezeu. Prin acest pom. Dumnezeu i-a oferit omului 
alternativa numită „fără de Dumnezeu" sau „despărţit de Dumnezeu", motiv pentru care pomul 
acesta reprezintă viaţa ca fenomen fără de Dumnezeu. Aceasta este ceea ce vedem în fiecare zi pe 
acest pământ, omul care continuă să se înfrupteze zilnic din roadele lui, sperând în acelaşi timp că 
va reuşi fie să-i mituiască, fie să-i înfrângă pe heruvimii care păzesc pomul vieţii veşnice. (Geneza 
3:24). ' 

Omul a avut în continuare capacitatea de a cunoaşte binele, detalii despre realitatea în care 
trăieşte, aspecte ale creaţiei lui Dumnezeu, dar această cunoaştere obţinută într-o stare de alienare 
de Dumnezeu l-a adâncit de fapt în mizerie, în rău; de aici şi numele pomului: „pomul cunoştinţei 
binelui şi răului". Deseori descoperirile ştiinţifice legate de legile naturale, de legile universului şi 
ale lumii în care trăim, au fost folosite nu numai spre beneficiul omenirii, dar şi pentru distrugerea 
în masă a oamenilor şi pentru manipularea lor. în experienţa omului de după căderea în păcat, 
procesul cunoaşterii a rezultat mereu în aceste două aspecte ale modului în care a influenţat viaţa 
cotidiană a omului de rând: atât în bine, cât si în rău. Viata omului este caracterizată de si se 
desfăşoară în cadrul cunoaşterii, însă procesul cunoaşterii desfăşurat în afara lui Dumnezeu şi 
orice informaţie obţinută şi folosită de omul despărţit de Dumnezeu, conduce la modificarea 
naturii şi la moarte spirituală şi apoi fizică, realitate a căror martori suntem în fiecare zi. 

Revenind aşadar la numele pomului, „pomul cunoştinţei binelui şi răului", înţelegem că nu este 
vorba de a fi ceva greşit în cunoaşterea binelui, ci în starea de a fi despărţit de Dumnezeu a aceluia 
care s-a angajat în procesul cunoaşterii, „căci despărţiţi de Mine nu puteţi face nimic." (Ioan 15:5). 

Cunoaşterea cu Dumnezeu 

Celui care doreşte să debuteze pe calea cunoaşterii în Dumnezeu, El i-a făcut promisiuni cel 
puţin la fel de uimitoare ca cea pe care a făcut-o lui Solomon. Iată numai două dintre ele: 

„Veţi cunoaşte adevărul, şi adevărul vă va face slobozi." (Ioan 8:32) 

„Niciunul nu va mai învăţa pe aproapele sau pe fratele său zicând:,Cunoaşte pe Domnul!', ci toţi Mă vor 
cunoaşte, de la cel mai mic până la cel mai mare, zice Domnul.” (Ieremia 31:34) 

Deseori oamenii citesc aceste cuvinte în grabă sau cu un oarecare automatism, ratând astfel 
magnitudinea promisiunii, şi astfel experimentarea ei. Atunci când un tânăr îşi propune să-şi 
continue studiile într-un domeniu de care se simte atras, dorinţa lui este aceea de a avea acces la 

cea mai bună universitate, la clasa celui mai renumit profesor, conştient fiind că profunzimea 
experienţei de cunoaştere este direct proporţională nu numai cu interesul şi efortul său, dar şi cu 
capacitatea şi interesul profesorului său. Acesta este motivul pentru care cu cât universitatea este 
mai bine cotată, cu atât rigorile selecţiei sunt mai stricte şi taxele mai mari. Orice student care avea 
privilegiul de a ajunge să-l aibă ca profesor de fizică pe Albert Einstein, sau ca profesor de 
neuropatologie pe Sigmund Freud, nu numai că era considerat privilegiat, dar el însuşi simţea 
emoţia şi nerăbdarea de a avansa în procesul cunoaşterii, având aşteptări uriaşe de la această 
experienţă tocmai datorită identităţii profesorului său. 

Ce orizonturi se deschid însă atunci când Adevărul în Persoană, Autorul tuturor detaliilor, de la 
micro până la macro univers, îţi propune o călătorie fără taxe şi fără limite în timp şi spaţiu pe 
calea cunoaşterii? Indiferent de vârstă, capacitate, înclinaţii, preferinţe sau concepţii iniţiale, toţi 
sunt invitaţi fără nicio preselecţie, şi asta pentru că Profesorul este în acelaşi timp şi Părintele lor, 
cunoscându-i pe fiecare în parte în mod intim şi ştiind pe ce cărări şi cum să-i poarte în aşa fel încât 
fiecare să înainteze cu succes pe calea cunoaşterii. 

Nu, calea lui Dumnezeu nu este calea conformării la o anumită doctrină sau la un anumit set de 
reguli, şi nici calea înregimentării într-o denominaţiune religioasă, indiferent de numele ei, ci este 
calea cunoaşterii împreună cu El, cale pe care El o numeşte chiar „viaţa veşnică" (Ioan 17:3). 

Cunoaşterea de Dumnezeu 

Nimic nu este mai presus decât cunoaşterea Persoanei care este Autorul tuturor lucrurilor, a 
Minţii care a gândit fiecare detaliu în parte şi a Inimii care le-a făurit pe toate cu atâta pasiune şi 
dăruire. Această cunoaştere de Dumnezeu este descrisă prin cuvintele: 

„Te voi logodi cu Mine prin credincioşie şi vei cunoaşte pe Domnul!" (Osea 2:20). 

Verbul „a cunoaşte" folosit în acest loc, este acelaşi cu cel folosit de autorul Genezei în capitolul 
4: 

„Adam a cunoscut-o pe nevasta sa Eva; ea a rămas însărcinată şi a născut pe Cain." (Geneza 4:1 - KJV). 

Imaginea pe care Dumnezeu încearcă să ne-o descrie prin profetul Osea este aceea a unei 
cunoaşteri prin experienţă mai degrabă decât o cunoaştere prin informare. Acumularea de 
informaţii prin procesul învăţării ne poate oferi o imagine a obiectului cercetării, cu cât numărul de 
informaţii fiind mai mare şi informaţia mai corectă, cu atât imaginea fiind mai conformă cu 
realitatea. Pe această cale putem ajunge să cunoaştem despre o persoană. 

Calea experienţei personale şi directe cu acea persoană este net superioară căii informative. 

Acesta este motivul pentru care Dumnezeu nu poate fi găsit într-o carte, nici chiar în Biblie. 

Domnul Isus însusi a avertizat: 

/ 

„Voi cercetaţi Scripturile, pentru că socotiţi că în ele aveţi viaţa veşnică, dar tocmai ele mărturisesc despre 
Mine. Şi nu vreţi să veniţi la Mine ca să aveţi viaţa!" (Ioan 5:39, 40 - KJV). 

Aşadar, cărţile, indiferent despre care dintre ele vorbim (Biblia sau Natura), ne oferă informaţii 
folositoare care joacă rolul unei invitaţii pe o altă cale de cunoaştere net superioară acesteia, şi 
anume pe calea intimă a cunoaşterii prin experienţă. 

Cunoaşterea de Dumnezeu prin această experienţă spirituală vizează descoperirea detaliată a 
caracterul Său, şi asta pentru că numai cunoaşterea experimentală a caracterului poate naşte 
încrederea care este singurul fundament solid pentru o relaţie: 

„Ci cel ce se laudă să se laude că are pricepere şi că Mă cunoaşte, că ştie că Eu sunt Domnul care fac milă, 
judecată şi dreptate pe pământ! Căci în acestea găsesc plăcere Eu, zice Domnul.... Judeca pricina săracului şi 
a celui lipsit şi era fericit. Nu înseamnă lucrul acesta a Mă cunoaşte? - zice Domnul." (Ieremia 9:24; 
22:16). 

Totul începe cu descoperirea caracterului lui Dumnezeu care conduce la transformarea lăuntrică 
a studentului. Şi pentru că „Dumnezeu este dragoste" (1 Ioan 4:16), semnul distinctiv al celor care 
sunt şi avansează pe această cale a cunoaşterii, este tocmai caracterul transformat după Chipul 
celui al Profesorului lor: 


i5 






Divina Vindecare ♦ Nr. 65 mai 2015 


„Şi oricine iubeşte este născut din Dumnezeu şi cunoaşte pe Dumnezeu.” (1 Ioan 4:7). 

Prezentarea oricăror altor argumente în sprijinul pretenţiei de cunoaştere de Dumnezeu, fie ele 
diplome de teologie sau certificate de membru în orice biserică de pe pământ, nu face altceva decât 
să mărturisească despre eşecul în adevărata cunoaştere, despre nevoia de a repeta chiar clasa 
pregătitoare. 

Calea cunoaşterii de Dumnezeu 

De-a lungul mileniilor, oamenii au avut diverse interacţiuni cu Dumnezeu, fiecare dintre acestea 
conducând la noi şi noi descoperiri. Fiecare revelaţie, viziune, profeţie, lege sau sfat venite din 
partea lui Dumnezeu, adăugau câte un nou element la tabloul despre Dumnezeu pe care omenirea 
îl contempla. Despre legea oferită lui Moise pe Muntele Sinai, auzim deseori că este descrierea 
caracterului Său, ceea ce poate fi adevărat. Să nu uităm însă că întotdeauna calea cunoaşterii 
informative este net inferioară căii de cunoaştere prin experienţă personală. 

Acesta este motivul pentru care apostolul Pavel numeşte toate aceste vechi revelaţii de la 
Dumnezeu despre Sine, ca având „umbra bunurilor viitoare, nu înfăţişarea adevărată a 
lucrurilor.” (Evrei 10:1). Desigur că o umbră aduce informaţii preţioase despre o persoană: poţi să-ţi 
faci o vagă idee despre o parte din formele sale şi o imagine inexactă despre dimensiuni. Dar nimic 
mai mult. Nimic despre detaliile care ţin de culoare, conturul ochilor, al buzelor şi feţei, ca să nu 
mai vorbim despre voce sau, chiar şi mai mult decât atât, despre caracter. 

Socul tranziţiei de la umbrele din Vechiul Testament, la Lumina din Noul Testament, a fost direct 
proporţional cu magnitudinea originii şi a naturii Fiului lui Dumnezeu în comparaţie cu natura 
lucrurilor ce erau reglementate de legea de pe pietre: 

„După ce a vorbit în vechime părinţilor noştri prin proroci, în multe rânduri şi în multe chipuri, 
Dumnezeu, la sfârşitul acestor zile, ne-a vorbit prin Fiul pe care L-a pus moştenitor al tuturor lucrurilor şi 
prin care a făcut şi veacurile. El, care este oglindirea slavei Lui şi întipărirea Fiinţei Lui şi care ţine toate 
lucrurile cu cuvântul puterii Lui..." (Evrei 1:1-3). 

După ce, prin cuvintele legii, ne fusese oferită o vagă umbră a Realităţii a ceea ce este 
Dumnezeu, în era Noului Testament „Dumnezeiasca Lui putere ne-a dăruit tot ce priveşte viaţa şi 
evlavia, prin cunoaşterea Celui ce ne-a chemat prin slava şi puterea Lui.” (2 Petru 1:3). Potrivit cuvintelor 
lui Isus „Dacă M-aţi cunoaşte pe Mine, aţi cunoaşte şi pe Tatăl Meu." (Ioan 8:19), adevărata cunoaştere 
de Dumnezeu este imposibilă în afara cunoaşterii prin interacţiune personală cu Fiul Său. Asta 
pentru că „Nimeni nu cunoaşte deplin pe Fiul, afară de Tatăl; tot astfel nimeni nu cunoaşte deplin pe Tatăl, 
afară de Fiul şi acela căruia vrea Fiul să i-L descopere." (Matei 11:27). 

Iată aşadar, că prin acceptarea invitaţiei lui Isus de a-L primi în inimă prin miracolul naşterii din 
nou, fiecărui om i se deschide înainte calea cunoaşterii depline a însuşi Creatorului a toate. De aici 
şi durata veşnică a acestei experienţe. 

Rodul cunoaşterii lui Dumnezeu prin Isus Hristos nu este progresul în domeniile ştiinţifice, cu 
toate că acest progres nu este exclus, ci dezvoltarea neprihănită a sufletului şi spiritului omului 
până la a ajunge „plini de toată plinătatea lui Dumnezeu.” (Efeseni 3:16-19). Descriind unele dintre 
efectele avansării pe această cale. Biblia ne spune că „harul şi pacea” ne sunt „înmulţite prin 
cunoaşterea lui Dumnezeu şi a Domnului nostru Isus Hristos" (2 Petru 1:2), conducându-1 astfel pe 
student într-o experienţă extraterestră în timp ce el este încă pe Terra. 

Căderea celui mai înţelept dintre muritori 

Biblia afirmă despre înţelepciunea lui Solomon că „întrecea înţelepciunea tuturor fiilor răsăritului şi 
toată înţelepciunea egiptenilor." (1 Regi 4:30), mulţi grăbindu-se să indice către această afirmaţie ca 
fiind o altă „dovadă" despre exagerările şi lipsa de realism a Bibliei. „Cum ar putea un singur om 
să înmagazineze toate informaţiile pe care le deţineau numai egiptenii la acea oră din toate 
domeniile lor de studiu, ca să nu mai amintim de cercetările făcute de celelalte popoare şi 
civilizaţii?" Desigur însă că Biblia nu afirmă că Solomon devenise un soi de Wikipedia, ci numai că 
„înţelepciunea” lui era de neegalat, ceea ce desigur înseamnă cu totul altceva. 






Divina Vindecare ♦ Nr. 65 mai 2015 




Biblia descoperă căderea lui Solomon ca fiind 0 experienţă profund spirituală care nu a avut 
nicio legătură cu darul înţelepciunii care i-a fost oferit de Dumnezeu: 

„împăratul Solomon a iubit multe femei străine, afară de fata lui faraon; moabite, amonite, edomite, 
sidoniene, hetite, care făceau parte din neamurile despre care Domnul zisese copiilor lui Israel: ,Să nu intraţi 
la ele, şi nici ele să nu intre la voi; căci v-ar întoarce negreşit inimile înspre dumnezeii lor.' De aceste 
neamuri s-a alipit Solomon, târât de iubire. A avut de neveste şapte sute de crăiese împărăteşti şi trei sute de 
ţiitoare; şi nevestele i-au abătut inima." (1 Regi 11:1-3). 

Inima lui Solomon, mintea lui a fost deturnată de la relaţia cu Dumnezeu prin intrarea în 
legături cu demonii, legături care sigur că erau de natură spirituală. Acest exemplu ne serveşte 
drept dovadă a faptului că înţelepciunea sau capacitatea de a înţelege şi de a cunoaşte alături de 
toate informaţiile pe care le putem acumula, nu reprezintă un garant al rezolvării problemei 
fundamentale ale omului, si anume moartea. Procesul cercetării va conduce întotdeauna la 
cunoaştere, însă cunoaşterea despărţită de Dumnezeu nu va oferi niciodată omului soluţia nevoii 
sale fundamentale, motiv pentru care cu cât progresul în cunoaştere fără Dumnezeu este mai mare, 
cu atât cercetătorul se va adânci mai mult în frustrare şi disperare. 

Omul a pierdut accesul la viaţa veşnică prin cunoaşterea fără de Dumnezeu (Geneza 3:22), dar 
are deschisă calea înapoi la veşnicie prin cunoaşterea de Dumnezeu în Isus Hristos, Fiul Său: „Şi 
viaţa veşnică este aceasta: să Te cunoască pe Tine, singurul Dumnezeu adevărat, şi pe Isus Hristos pe care L- 
ai trimis Tu.” (Ioan 17:3). 

Invitaţie la întâlnire de studiu biblic 

J 

Ne face o deosebită plăcere să vă invităm la o nouă întâlnire de studiu şi rugăciune în perioada 15 - 19 
iulie 2015. Prezentatorii din acest an vor fi David Clayton şi Howard Williams din Jamaica, iar printre 
subiectele care vor fi studiate se numără: „Esenţialul”; „Legământul cel veşnic”; „Cum să fii desăvârşit”; 
„Domnia harului”; „Legi şi consecinţe” etc. 

Spre deosebire de anii precedenţi, această întâlnire va avea loc în municipiul Orăştie, judeţul 
Hunedoara. Motivele pentru care am optat pentru această schimbare sunt multiple, dar cel mai 
important este că, în cadrul acestei întâlniri, ne dorim să organizăm şi câteva prezentări cu caracter 
evanghelistic. In timpul zilei ne vom întâlni pentru a participa la trei prezentări, iar după amiaza va avea 
loc o a patra prezentare la care vor fi invitaţi locuitorii municipiului Orăştie şi a localităţilor învecinate. 

In ceea ce priveşte cazarea, există două posiblităţi: 

1. Prima alternativă este aceea de a vă rezerva o cameră la unul dintre hotelurile sau pensiunile din 
municipiul Orăştie, sau din împrejurimi. Vă recomandăm Hotelul Dacor (telefon 0354.107.205 şi 
0768.196.202) şi Pensiunea Jorja (tel. 0254.240.013). Desigur că există şi alte alternative, iar informaţii 
despre toate acestea puteţi găsi pe internet. Dacă totuşi există informaţii pe care nu le puteţi obţine din 
nicio sursă, îl puteţi contacta pe domnul Pitea Radu la numărul de telefon 0766.392.390. 

2. Cea de-a doua alternativă este un loc de campare aflat de 30 de kilometri de municipiul Orăştie. 
Locul de campare asigură toaletă şi duşuri comune pentru care nu trebuie să plătiţi nimic, însă trebuie 
să reţineţi că aveţi nevoie de cort şi de tot ceea ce mai este necesar petrecerii a cinci zile în aceste 
condiţii, pe lângă transportul zilnic până la Orăştie şi înapoi. Cei care doresc să obţină mai multe 
informaţii legate de această alternativă, îl pot contacta pe domnul Ardeias Vlad la numărul de telefon 
0742.248.883. 

Trebuie să reţineţi de asemenea că, spre deosebire de anii precedenţi, nu vom mai putea asigura nici 
mesele zilnice. Acesta este motivul pentru care trebuie să vă asiguraţi hrana pentru toată această perioadă 
de timp fie prin a vă aduce de acasă, fie prin achiziţionarea alimentelor din municipiul Orăştie unde 
puteţi găsi două pieţe şi magazine Kaufland, Penny, Lidl. 

Suntem conştienţi de faptul că această schimbare va îngreuna participarea dumneavoastră la aceste 
întâlniri, însă am ales această alternativă în favoarea tuturor acelor persoane care locuiesc în zona Orăştie 
şi care vor avea posiblitatea de a auzi poate pentru prima dată vestea cea bună a împărăţiei Cerurilor. 
Ştim că pentru toţi cei care îşi vor dori să participe, nu le va fi imposibil. 

Vă aşteptăm cu inimile deschise! 

)j 7 Du > uta / 



17 









Divina Vindecare ♦ Nr. 65 mai 2015 


Vă invităm să vizitaţi şi saitul www.edy.hu , loc în care am debutat un proiect 
care este numai în fază de început. Pentru moment acolo puteţi asculta şi descărca 
în mod gratuit înregistrări audio ale unor cărţi creştine pentru copii. în decursul 
timpului, pe saitul www.edy.hu vor fi disponibile tot mai multe materiale pentru 
cei mai mici şi pentru cei mai măricei. Dacă doriţi să primiţi notificări despre 
materialele noi pe măsură ce vor fi disponibile, vă rugăm să ne scrieţi la 
adresaedi@gmail.com pentru a ne comunica adresa dumneavoastră şi orice alte 
gânduri şi sugestii legate de acest proiect. 


Vă aşteptăm să ne vizitaţi şi pe saitul www.divinavindecare.ro . 
un loc în care veţi găsi multe resurse creştine. 

La secţiunea Revista puteţi găsi toate numerele revistei Divina Vindecare , 
de la primul număr din ianuarie 2010, până în prezent. Vă încurajăm să le 
descărcaţi pe computerul personal sau să le citiţi online pe toate pentru a vă 
bucura de articole ce tratează doctrinele fundamentale ale creştinismului 
numai în lumina Sfintei Scripturi având ca scop unic acela de a înţelege 
care este calea practică prin care putem avea o relaţie personală cu 
Dumnezeu Tatăl şi cu Singurul Său Fiu născut, Domnul Isus Hristos. 

La secţiunea Cărţi puteţi găsi, pe lângă Sfânta Scriptură în format electronic, 
peste 30 de titluri ale unora dintre cele mai utile şi profunde lucrări creştine. Printre 
subiectele analizate în aceste lucrări se numără cel al neprihănirii lui 
Hristos care se poate obţine în mod practic de fiecare dintre noi prin 
credinţa în Cuvântul lui Dumnezeu, cel al Bisericii lui Dumnezeu în 
lumina Sfintei Scripturi, şi altele. Cărţile pot fi descărcate gratuit. 

La secţiunea Media puteţi găsi diverse studii şi prezentări în format video şi 
audio, prezentări care abordează unele dintre cele mai importante aspecte ale 
Evangheliei Domnului Isus Hristos. Toate aceste studii pot fi descărcate gratuit. 
Secţiunea Visteria este scrisă de voi, cititorii noştri. Această secţiune reprezintă 
visteria saitului nostru; aici colectăm cei doi bănuţi ai văduvei sărace, talantul 
robului care a decis să mrl mai ţină îngropat, paharul cu apă rece pentru micuţii 
Domnului, pâinile şi peştii copiilor care doresc să le ofere Domnului Isus sub forma 
experienţelor personale pentru ca El, binecuvântându-le, să le transforme în 
mijloace pentru a potoli setea şi foamea multor suflete. Trimite-ne experienţa ta, 
descoperirea pe care Dumnezeu ţi-a făcut-o în studiul personal, o speranţă pe care o 
ai în inimă, versuri sau o cerere de ajutor la adresa divinavindecare@gmail 
noi o vom publica acolo pentru a sluji ca ajutor altor suflete aflate în nevoie. 


L.com iar 



Linkuri utile 


Hitbol hitbe 


Revelation 14:12 



Ne puteţi urmări şi pe canalul Divina 
Vindecare de pe IfouTube (copiind în browser- 
ul dumneavoastră următorul URL: http:// 
www.youtube.com/user/DivinaVindecare? 
feature=mhee) unde găsiţi toate materialele 
video la diferite rezoluţii. înscrieţi-vă la canalul 
nostru YouTube apăsând butonul „Subscribe” 
pentru a primi în mod automat ştiri de fiecare 
dată când postăm noi prezentări. Aceste 
prezentări video au fost înregistrate începând cu 
anul 2006 şi tratează diverse aspecte ale 
Evangheliei strict din punct de vedere biblic. 
Pentru a câştiga o înţelegere cât mai bună, vă 
recomandăm să le urmăriţi în ordine cronologică. 

Vizionare binecuvântată! 


Heilung in Christus fs 


Restoration Ministry 


Nr. 65 Mai 2015 
Tiraj 640 exemplare 

Scopul revistei Divina Vindecare este acela de a-i 
motiva pe cititori să se dedice fără nici o rezervă pregătirii 
personale pentru revenirea Domnului Isus Hristos printr- 
o relaţie directă şi personală cu Mântuitorul. Revista 
Divina Vindecare este tipărită lunar şi este trimisă gratuit 
oricui doreşte. Multiplicarea este nu numai permisă, ci şi 
puternic încurajată. Pentru orice informaţii şi alte 
materiale, vă rugăm să ne contactaţi. 

